cyanic-selkie/wikianc huggingface dataset:
1792 թվականի հունիսի 20-ի ցույց
Հետևանքներ
Հարցի պատասխանը տրվել է 1792 թվականի օգոստոսի 10-ին Թյուիլրիի գրոհով ու միապետության անկմամբ։
Դմիտրովսկի շրջան (Օրյոլի մարզ)
Դմիտրովսկի շրջան (Дмитровский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Դմիտրովսկ ։
Աշխարհագրություն
Շրջանի տարածքի մակերեսը կազմում է 1249,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13624 մարդ։ Բնակչության խտությունը կազմում էր 10,9 մարդ/կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Արտաթորության համակարգ
Արտաթորության համակարգ, արտազատիչ համակարգ, օրգանների ամբողջություն, որով մարդու և կենդանիների օրգանիզմից հեռացվում են ավելորդ ջուրը, նյութափոխանակության վերջնական արգասիքները, աղերը, ինչպես նաև օրգանիզմ մտած և այնտեղ առաջացած թունավոր նյութերը։ Նախակենդանիների օրգանիզմից լուծելի արտազատուկը (ամոնիակ, միզանյութ) արտաքին միջավայր է դուրս գալիս դիֆուզիայի կամ օսմոկարգավորման ֆունկցիա կատարող կծկող վակուոլների օգնությամբ։ Ջրային ցածրակարգ բազմաբջիջների (սպունգներ, աղեխորշավորներ) և ծովային քիչ ակտիվ կենդանիների (փշամորթներ) նյութափոխանակության արգասիքները հեռացվում են մարմնի մակերեսով և միջավայրի հետ կապ ունեցող խոռոչների պատերով։ Անողնաշարավորների մեծ մասի արտաթորման ֆունկցիան մասամբ կատարում են աղիքները։ Կենդանական աշխարհի էվոլյուցիայի ընթացքում դիֆերենցվում է հատուկ արտաթորության համակարգ։ Ստորակարգ որդերի, անելիդների արտաթորության օրգանները պրոտոնեֆրիդներն են, իսկ օղակավոր որդերի մեծ մասինը՝ մետանեֆրիդները։ Ցամաքային հոդվածոտանիների արտաթորման ֆունկցիան կատարում են աղիքների պատերը կամ մալպիգյան անոթները (կույր մակաճներ միջին և ետին աղիքի սահմանում)։
Մարդու և բարձրակարգ կենդանիների արտաթորության օրգաններն են՝ երիկամները, թոքերը, մաշկը, քրտնագեղձերը, աղիքները և այլն, որոնց գործունեությամբ ապահովվում է օրգանիզմի ներքին միջավայրի կայունությունը (հոմեոստազ)։
Երիկամներում միզագոյացման շնորհիվ նյութափոխանակության արգասիքները (միզանյութ, միզաթթու, կրեատինին, ամոնիակ), ինչպես նաև որոշ իոններ (նատրիում, կալիում, ֆոսֆոր), ջրի ավելցուկը և տարբեր աղեր հեռացվում են օրգանիզմից, որով և կարգավորվում է օրգանիզմի օսմոտիկական ճնշման հավասարակշռությունը, իոնային բաղադրությունը և թթվահիմնային կայունությունը։
Արտաթորության օրգանների ֆունկցիայի խանգարումը կարող է պատճառ դառնալ մի շարք հիվանդությունների, երբեմն՝ մահվան։
Մժկատարի լեռներ
Մժկատարի լեռներ, լեռնաբազուկ Հայաստանի Արարատի մարզում, Վեդի գետի ավազանում, Գնդասարի լեռների ճյուղավորություններից։ Երկարությունը 10 կմ է, առավելագույն բարձրությունը Միգասար լեռն է՝ 2858 մ ։
Ծանոթագրություններ
Կատեգորիա:Արարատի մարզի լեռնաշղթաներ
Տիլե
Տիլե (Thilay), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1058 մարդ, բնակչության խտությունը` 29.36 մարդ/կմ²։ Բնակավայրը զբաղեցնում է 36.04 կմ² տարածք։
Աշխարհագրություն
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 14 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 668 աշխատունակ (15-64 տարեկան) բնակիչ, որոնցից ակտիվ էին 464-ը, իսկ ոչ ակտիվները` 204։ Ակտիվության ցուցանիշը կազմում է 69,5 %։ 464 աշխատունակ մարդկանցից աշխատել է 408 անձ (223 տղամարդ և 185 կին)։ Գործազուրկ են եղել 56 անձ (22 տղամարդ և 34 կին)։ 204 անաշխատունակներից 45-ը եղել են աշակերտներ կամ ուսանողներ, 100-ը` թոշակառուներ, իսկ 59-ը չեն աշխատել տարբեր պատճառներով ։
Սուպերխումբ
Սուպերխումբ (Supergroup), երաժշտական խումբ է, որի անդամները արդեն հաջողակ արտիստներ են իրենց անհատական կարիերայում։ «Supergroup» եզրը լայն տարածում է ստացել 1960-ականներից ։ Սուպերխումբ երբեմն ձևավորվում է որևէ հատուկ նախագծի համար և այդ նախագծից դուրս գործունեություն չի ունենում։
Տիլե
Ծանոթագրություններ
Կատեգորիա:Ֆրանսիայի բնակավայրեր
Սուպերխումբ
Ծանոթագրություններ
Կատեգորիա:Երաժշտական խմբեր Կատեգորիա:Երաժշտական եզրույթներ
Դոլժանսկի շրջան (Օրյոլի մարզ)
Դոլժանսկի շրջան (Должанский район), մունիցիպալ շրջան Ռուսաստանի Օրյոլի մարզում։
Ստեղծվել է 1928 թվականին։ Վարչական կենտրոնը՝ Դոլգոե ։
Աշխարհագրություն
Շրջանի տարածքի մակերեսը կազմում է 908,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 12530 մարդ։ Բնակչության խտությունը կազմում էր 13,79 մարդ/կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Պյարտուս
Պյարտուս (Пяртус), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Եդա գետի աջ ափում՝ 18 կմ հեռավորության վրա։ Գետի երկարությունը 13 կմ է։ Պյարտուս գետը գտնվում է 14 կմ հյուսիս-արևելքում, Գորոդիչինա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Թուզ լիճ
Թուզ, անհոսք, աղի լիճ Թուրքիայի տարածքում՝ գտնվում է Փոքր Ասիա թերակղզու կենտրոնական մասում, մայրաքաղաք Անկարայից 150 կմ դեպի հարավ-արևելք։ Մեծությամբ երկրորդ լիճն է Թուրքիայում։ Աղիությամբ երկրորդն է աշխարհում՝ աղիությունը կազմում է 340 ‰։ Բարձրությունը ծովի մակարդակից՝ 905 մ է։ Լիճն ունի 80 կմ երկարություն, 50 կմ լայնություն, իսկ մակերեսը 1500 կմ քառակուսի է։ Լիճը լրացնում տեկտոնական դեպրեսիան Թուրքիայի կենտրոնական սարահարթում։ Լիճը ընկած է երկու խոշոր գետերի միջև, սնվում է ստորերկրյա աղբյուրներից և տարափից:Այնտեղ, որտեղ ընկած է լիճը կան ջրանցքներ և առուներ, որոնք առաջացրել են ճահիճներ:Ամռանը գոլորշիացման պատճառով Թուզ լիճը կորցնում է ջրի մեծ մասը, դրա համար ձևավորվում է աղի միջին շերտ, որի հաստությունը կազմում է 30 սանտիմետր։ Ձմռանը աղը լուծվում է և լիճը վերադառնում է իր նախկին տեսքին։ Լիճը արդյունահանում է տարեկան 70 տոննա աղ, որը արտահանվում է Թուրքիայի կողմից։ Աղը որոշում է արդյունաբերական գործունեության ուղղությունը, որը հիմնականում կապված է մաքրման ու վերամշակման հետ։ Լիճը շրջապատված է վարելահողերով, միայն հարավում և հարավ-արևմուտքում հողի չի կարող մշակվել, քանի որ շրջապատված է աղակալված հողերով։ 2001 թվականին Թուզ լիճը և հարակից տարածքները հռչակվեցին պահպանվող տարածք։
Աղբյուրներ
Фотографии озера Туз.
Արտաքին հղումներ
Կատեգորիա:Թուրքիայի լճեր Կատեգորիա:Համաշխարհային ժառանգության նախնական ցանկ Կատեգորիա:Համաշխարհային ժառանգություն Թուրքիայում Կատեգորիա:Կապադովկիա Կատեգորիա:Փոքր Ասիա
Վախ (ֆիլմ, 1996)
«Վախ» (Fear), 1996 թվականի ամերիկացի ռեժիսոր Ջեյմս Ֆոուլի թրիլերը։ Գլխավոր դերերում՝ Մարկ Ուոլբերգ և Ռիզ Ուիզերսփուն։
Համառոտ բովանդակություն
Տասնվեցամյա Նիկոլը հոր հետ վիճելուց հետո ընկերուհու՝ Մարգոյի հետ գնում է դիսկոտեկ։ Այնտեղ նա ծանոթանում է հաճելի և սիրալիր տղա՝ Դևիդի հետ։ Նրանց միջև հարաբերությունները զարգանում են արագ կերպով։ Շուտով Դևիդը ծանոթանում է Նիկոլի ընտանիքի հետ․ նրա հոր՝ իր երիտասարդ կնոջ և իր տասամյա տղայի հետ։ Նիկոլի համար ամեն ինչ ասես հեքիաթում լինի գեղեցիկ արքայազնի մասին, մինչև որ, մի անգամ չպատահեց անսպասելին։ Նիկոլին դպրոցից հետո դիմավորելուց Դևիդը տեսնում է նրան իր ընկերոջ՝ Հարիի գրկում։ Նա հարձակվում է Հարիի վրա և դաժանորեն ծեծի է ենթարկում նրան։ Ցասման բռնկումով՝ Դևիդը հարվածում է Նիկոլի դեմքին, որից դեմքին կապտուկ է մնում։ Տանը պատահածի մասին իմանում է նրա հայրը։ Նա գտնում է Դևիդին և պահանջում, որ հանգիստ թողնի իր աղջկան։ Ի պատասխան դրան` Դևիդը որոշում է լարել հոր և աղջկա հարաբերությունները, նա ուժեղ հարվածում է իր կրծքավանդակին և ցույց տալով կապտուկները Նիկոլին, ասում է, որ իր հայրն է հարձակվել իր վրա։ Նիկոլը վիճում է հոր հետ և գնում է Դևիդի տուն։ Սակայն այնտեղ նա գտնում է Դևիդին իր ընկերուհու՝ Մարգոյի հետ։ Նիկոլը բաժանվում է Դևիդից։ Դևիդը սաստիկ կատաղում է և որոշում, որ իրենց բաժանման մեջ մեղավոր են Նիկոլի հարազատները։ Նա սկսում է վրեժ լուծել․ սպանում է Հարիին, հարձակվում է Մարգոյի վրա և ջարդում է Նիկոլի հոր մեքենան։ Նիկոլ հայրը իր հերթին այցելություն է կատարում Դևիդի տուն։ Ոչ ոքին չգտնելով այնտեղ, նա ավերում է կազմակերպում։ Երբ Դևիդն ու իր ընկերները վերադառնում են և տեսնում այդ անկարգությունը, որոշում են պատասխան հարված հասցնել։ Կեսգիշերին նրանք իրական պաշարում են կազմակերպում Նիկոլի տանը։ Նրա ընտանիքի անդամները բարիկադավորվելով, ինչպես կարող են, աշխատում են բանդային տուն չթողնել։ Սակայն ուժերը հավասար չէին և գազազած երիտասարդները մտնում են ներս։ Նրանք կապում են Նիկոլի հորը և նրա կնոջը։ Այդ ժամանակ Թոբիին հաջողվում է պատուհանով դուրս գալ և ոստիկանություն կանչել։ Հետո նա վերադառնում է տուն և ավազակներից թաքուն՝ ազատ է արձակում գերիներին։ Նիկոլի հայրը ընդհարման մեջ է մտնում Դևիդի հետ և դուրս է շպրտում նրան երկրորդ հարկի պատուհանից։ Դևիդը մահանում է։
Ծանոթագրություններ
Կատեգորիա:1996 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Imagine Entertainment ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան սարսափ ֆիլմեր
Սլովեներենի այբուբեն
Սլովերենի այբուբեն (Slovenska abeceda), լատիներենի այբուբենի հիմքի վրա ստեղծված գրային համակարգ, որն սպասարկում է սլովեներեն լեզուն։
Պատմություն
Սլովեներենի այբուբենն իր ժամանակակից տեսքին է բերվել 19-րդ դարի կեսերին, որի վերջնական ձևավորման վրա զգալի ազդեցություն է ունեցել Լյուդևիտ Գայի կողմից կազմված Գաևիցա անվանումը կրող լատինատառ այբուբենը։ Ժամանակակից սլովեներենի այբուբենը պարունակում է դիակրիտիկ նշանների օգնությամբ վերաձևած երեք տառ (Č, Š, Ž) և երեք դիգրաֆ (NJ, LJ, DŽ)։
Տես նաև
Կատեգորիա:Այբուբեններ ըստ լեզվի Կատեգորիա:Լատիներենի հիման վրա այբուբեններ
Ֆլոս
Ֆլոս (Floß), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 3508 մարդ 2010 թվականի դեկտեմբերի 31-ի տվյալներով ։ Զբաղեցնում է 54,41 կմ² տարածք։ Պաշտոնական կոդն է՝ 09 3 74 121։
Արտաքին հղումներ
Կատեգորիա:Գերմանիայի բնակավայրեր
Ծաղկավետ (լեռնագագաթ)
Ծաղկավետ, Արխաշան, Արխաշեն, Արխաշին, Արխոշան, Ծաղկավետ, լեռնագագաթ Գեղարքունիքի և Արարատի մարզերի սահմանագլխին, Գեղամա լեռների հարավային մասում, Քարաձի գետի վերնագավառում, Մադինա գյուղից 18 կմ հարավ–արևմուտք։ Բարձրությունը 3076 մ է։ Հրաբխային է և ջրառատ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արարատի մարզի լեռներ Կատեգորիա:Գեղարքունիքի մարզի լեռներ
Հրեշավոր փորձարկում
Հրեշավոր փորձարկում, 1939 թվականին Դեյվոնփորթում տեղի ունեցած փորձարկում, որին մասնակցել են քսաներկու որբեր։ Փորձարկումը իրականացրել են Ուենդել Ջոնսոնը և նրա ասպիրանտ Մերի Թյուդորը Այովայի համալսարանում։ Երեխաների մի մասը փորձարկման ընթացքում դրական և համբերատար լավ վերաբերմունքի է արժանացել, մյուս մասին քննադատել, ստորացրել են իրենց խոսքային թերությունների պատճառով։ Խոսքային խնդիրներ չունեցող որբերի մեծ մասը բացասական վերաբերմունքի արդյունքում հոգեբանական լուրջ խնդիրներ են ունեցել և մինչև իրենց կյանքի վերջ կակազել են։ Ջոնսոնն անձամբ գրավոր արձանագրություններ չի թողել իր փորձարկման մասին` վախենալով, որ իր փորձարկումները կվերագրեն Երկրորդ համաշխարհային պատերազմի ժամանակ նացիստական բանակի կողմից կատարվող փորձարկումների շարքին։ Հրեշավոր փորձարկման մասին տեղեկությունները մեզ հասել են Մերի Թյուդորի կատարած գրառումներից ։
2001 թվականին Այովայի համալսարանը պաշտոնապես ներողություն է խնդրել Հրեշավոր փորձարկման համար։ Սակայն որոշ գիտնականներ և լոգոպեդներ համարում են, որ Ջոնսոնը անգնահատելի ներդրում է ունեցել գիտության մեջ։ Նա առաջինն էր, ով մանրամասնորեն ուսումնասիրել և նկարագրել է կակազող մարդու մտքերը, պահվածքը և զգացմունքները ։
Բնութագրություն
Հրեշավոր փորձարկման համար ընտրվել են քսաներկու որբ երեխաներ Այովայի վետերանների որբանոցից։ Ոչ ոք չգիտեր փորձարկման իրական նպատակը։ Նրանք համոզված էին, որ դա խոսքային թերապիա է։ Թյուդորի նպատակն էր կակազող երեխաներին հավատացնել, որ իրենց խոսքը նորմալ է, և տեսնել արդյո՞ք դա որևիցե դրական արդյունքի կհանգեցնի։ Քսաներկու երեխաներից տասին տարբեր մասնագետներ ախտորոշել են որպես իսկապես խոսքային խնդիրներ ունեցողներ։ Այսպիսով, Թյուդորը բոլոր երեխաներին երկու խմբի է բաժանում` յուրաքանչյուրում հինգ կակազող երեխա ներգրավելով։ Առաջին խմբի երեխաներին ասվում է, որ նրանց խոսքը նորմալ է, իսկ երկրորդ խմբի երեխաներին անդադար փնովում են իրենց վատ խոսքի պատճառով։
Մնացած տասներկու երեխաների ընտրությունը պատահական էր։ Նրանցից վեցին ընդգրկում են առաջին խմբում։ Այս երեխաները 5-15 տարեկան էին։ Նրանց ասում էին, որ իրենք կակազում են և իրենց խոսքը հստակ չէ։ Մնացած վեց երեխաները, ովքեր երկրորդ խմբում էին, նույն տարիքի էին։ Նրանց ասում էին, որ շատ գեղեցիկ և հստակ խոսք ունեն։
Առաջին այցելության ժամանակ Թյուդորը ստուգեց երեխաներ ինտելեկտի գործակիցը։ Բացի այդ նա ուշադրություն դարձրեց` արդյո՞ք նրանք ձախլիկ են, թե աջլիկ։ Այդ ժամանակ կար տարածված կարծիք, որ եթե երեխան ի ծնե ձախլիկ է, սակայն գրում է աջով, նրա մոտ կզարգանան խոսքային խնդիրներ։  Ջոնսոնը չէր հավատում այդ վարկածի իսկությանը, սակայն Թյուդորին խորհուրդ տվեց ամեն դեպքում պարզել երեխաների գերիշխող ձեռքը։ Մեծ մասը աջլիկ էին, սակայն երկու խմբում էլ կային ձախլիկներ։ Ընդ որում, ձախլիկներից ոչ մեկը չէր կակազում ։
Փորձարկումը սկսվել է 1939 թվականի հունվարին և ավարտվել ուշ մայիսին։ Թյուդորը այցելում էր երեխաներին ամեն շաբաթ և նրանցից յուրաքանչյուրի հետ զրուցում 45 րոպե։ Նա կակազող երեխաներին ասում էր, որ երբ նրանք մեծանան բացարձակապես նորմալ և հստակ խոսք կունեն։ Խորհուրդ էր տալիս ուշադրություն չդարձնել, թե մյուսներն ինչպես են որակում իրենց խոսքը, քանի որ նրանք անկասկած չեն գիտակցում, որ դա անցողիկ շրջան է ։
Մինչդեռ նորմալ խոսացող երեխաներին նա ասում էր, որ իրենց մոտ կակազելու առաջին ախտանիշներն են ի հայտ գալիս։ Նրանք պետք է անմիջապես դադարեն այդպես խոսել, պետք է օգտագործեն իրենց կամքի ուժը բառերը հստակ արտասանելու համար։ Թյուդորը մինչև անգամ երեխաներին ասում էր այլևս երբեք չխոսել, եթե համոզված չեն, որ հստակ կարտաբերեն բառերը ։
Աղջիկներից մեկին, ով տասներկու տարեկան էր, Թյուդորը հարցնում է` արդյո՞ք իր լավագույն ընկերուհին նկատել է, որ նա կակազում է։ Աղջնակը ասել է, որ նա այլևս չի խոսում ընկերուհու հետ, որպեսզի նա չնկատի իր խոսքային արատը։ Ի վերջո, աղջիկը փախչում է մանկատնից։
Փորձարկումն ավարտելուց հետո Թյուդորը շարունակում է այցելել երեխաներին։ Այս անգամ նա փորձում է օգնել երեխաներին հստակ խոսք զարգացնել։ Այնուամենայնիվ դա նրան այդպես էլ չի հաջողվում և 1940 թվականի ապրիլի 22-ին նա` Ջոնսոնին ուղղված նամակում նշում է, որ իրենք միանշանակ ազդել են երեխաների ողջ ապագայի վրա ։
Փոխհատուցում
2007 թվականի օգոստոսի 17-ին ողջ մնացած վեց որբերը ստացել են 925,000 դոլար փոխհատուցում Այովա նահանգի կողմից։ Բարեբախտաբար երեխաներից մի քանիսը ի վերջո կարողացան հաղթահարել այս հոգեբանական ճնշումը և սկսեցին հստակ ու ինքնավստահ խոսել ։ Այովայի համալսարանի խոսնակն իր խոսքում նշել է, որ չի կարելի ոչ մի դեպքում արդարացնել այս փորձարկումը։ Այն ավելին էր, քան դժբախտ պատահար  ։ Իսկ Մերի Թյուդորը մինչև իր կյանքի վերջ այդպես էլ իրեն դատապարտում էր այս փորձարկումը իրագործելու համար և նշում, որ Ջոնսոնը պետք է կանխատեսեր բացասական ազդեցությունները ու կանգնեցներ իրեն։
Արտաքին հղումներ
Կատեգորիա:Հոգեբանական գիտափորձեր Կատեգորիա:Հոգեբանության պատմություն Կատեգորիա:Էթիկայի խախտում
Ֆրեդդի (երգիչ)
Ֆրեդիի (Freddie, իրական անունը՝ Գաբոր Ալֆրեդ Ֆեհերվարի, Gábor Alfréd Fehérvári, ), հունգարացի երգիչ։ 2016 թվականին «Պիոներ» երգով Ստոկհոլմում ներկայացնում է Հունգարիան Եվրատեսիլ 2016 երգի մրցույթում ։ Ելույթ է ունեցել առաջին կիսաեզրափակչում և ընդգրկվել եզրափակիչ փուլ անցած մասնակիցների տասնյակում ։ Եզրափակիչ փուլում 108 միավորով զբաղեցրել է 19-րդ տեղը ։
Վաղ տարիներ
Գաբոր Ալֆրեդ Ֆեհերվարին ծնվել է 1990 թվականի ապրիլի 8-ին հունգարական Դյոր քաղաքում։ Դեռ մանկուց սկսել է հետաքրքրվել երաժշտությամբ, ինչպես նաև գրել է բանաստեղծություններ հունգարերենով և անգլերենով։ Գաբորը եղել է պրոֆեսիոնալ բասկետբոլիստ, քանի դեռ չի ստացել լուրջ վնասվածք։
Երաժշտական կարիերայի սկիզբ
2010 թվականի Ֆեհերվարին մասնակցում է «Rising Star» շոուի հունգարական տարբերակին, որտեղ զբաղեցնում է չորրորդ հորիզոնականը։ 2015 թվականի մայիսի 14-ին Գաբորը թողարկում է իր առաջին «Mary Joe» սինգլը, որի հեղինակը Հունգարիան 2014 թվականին Եվրատեսիլում ներկայացրած Անդրաշ Կալայ-Սոնդերսն էր։ 2015 թվականի նոյեմբերի 15-ին Ֆեհերվարին առաջին անգամ օգտագործում է «Ֆրեդդի» կեղծանունը և ներկայացնում է իր երկրորդ «Neked nem kell» սինգլը։
A Dal և Եվրատեսիլ 2016
2016 թվականին Գաբոր Ֆեհերվարին «Ֆրեդդի» կեղծանունով մասնակցություն է ունենում հունգրական «A Dal 2016» շոուում (Հունգարիայի ազգային ընտրություն Եվրատեսիլ 2016-ի համար) «Pionner» երգով։ 2016 թվականի փետրվարի 27-ին Ֆրեդդին եզրափակչում հաղթում է և ստանում Ստոկհոլմում Հունգարիան ներկայացնելու իրավունքը   ։
Արտաքին հղումներ
Կատեգորիա:Եվրատեսիլ 2016 երգի մրցույթ Կատեգորիա:Հունգարացի երգիչներ Կատեգորիա:21-րդ դարի երգիչներ Կատեգորիա:Եվրատեսիլ 2016 երգի մրցույթի մասնակիցներ Կատեգորիա:Բեմական կեղծանուններ
Զալեգոշչի շրջան (Օրյոլի մարզ)
Զալեգոշչի շրջան (Залегощенский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1935 թվականին։ Վարչական կենտրոնը՝ Զալեգոշչ ։
Աշխարհագրություն
Շրջանի տարածքի մակերեսը կազմում է 1138 կմ²։
Ալեքսանդր Բրյանցևի անվան պատանի հանդիսատեսի թատրոն
'''«Ա. Ա. Բրյանցևի անվան պատանի հանդիսատեսի թատրոն»''', թատրոն Սանկտ Պետերբուրգում, աշխարհում առաջին ռեպերտուարային մանկական թատրոններից մեկը։
Պատմություն
Թատրոնը հիմնադրել է Ա. Ա. Բրյանցևը և բացվել է 1922 թվականի փետրվարի 23-ին «Կոնյոկ-Գորբունոկ» ներկայացումով։ Այդ ներկայացումը երկար տարիներ եղել է թատրոնի այցեքարտը, իսկ Կոնյոկ-Գորբունոկը՝ դրա խորհրդանիշը։
1922 թվականից մինչև 1965 թվականը թատրոնը տեղակայված է եղել Լենինգրադի Մոխովայի փողոցում գտնվող նախկին Տենիշևսկայի փողոցում (այժմ ուսումնական շենքը գտնվում է «Մոխովայայի» թատրոնում)։
Պատերազմի տարիներին՝ 1942-ից 1944 թվականը, թատրոնի թատերախումբը եղել է Ուրալի էվակուացիայում։ Դերասանները հանդես են եկել Բերեզնիկովսկյան դրամատիկական թատրոնի բեմում։
1962 թվականին թատրոնը տեղափոխվել է ներկայիս, հատուկ իր համար նախագծված շենք(ճարտարապետ Ա․ Վ․ Ժուկ) այն տարածքում, որը հենց այդ տարի անվանվել է Պիոներական։ Ճարտարապետային ծրագրում Ա․ Վ․ Ժուկը գտել է Ա․ Ա․ Բրյանցևայի դիզայնի արտացոլումը, ամեն ինչ ադապտացված էր Լենինգրադյան պատանի հանդիսատեսի թատրոնի մանկավարժական սովորույթներին։ «Հին պատանի հանդիսատեսի թատրոնի»(Լենինգրադում այն այդպես են անվանել) շենքը ներկայացված է եղել որպես՝ Ուսուցման թատրոն։
Թատրոնի հասցեն՝ Սանկտ Պետերբուրգ, Պիոներական հրապարակ, տուն 1։
1962-1986 թվականներին թատրոնը ղեկավարել է Զ․ Յ․ Կորոգոդսկի։ 1980 թվականին թատրոնը կրել է իր հիմնադրի Ա․ Ա․ Բրյանցեվայի անունը։
1996 թվականին նկարչական դասերի ուսուցիչ է դարձել Անատոլի Պրաուդին․ 1998 թվականի հունիսին նա հեռացվել է այդ պաշտոնից ։
2002 թվականին Ա. Ա. Բրյանցևի անվան պատանի հանդիսատեսի թատրոնը ղեկավարել է Գրիգորի Կոզլովը։ 2007-2008 թվականների սեզոնի նախօրյակին Գրիգորի Միխաիլովիչը հրաժարվել է մրցաշարից, որոշելով կենտրոնանալ իր աշխատանքի վրա իր թատերական ակադեմիայում ։
Նիկոլայ Բուրովը՝ կոմիտեյի նախագահը հրապարակայնորեն բացասական ելույթ է ունեցել Գրիգորիա Կոզլովի հետ ունեցած գործնական հարաբերությունների մասին։
2007 թվականին Ա․ Յ․ Շիպարոն նշանակվել է նկարչական պրոեկտի ուսուցիչ։ Այդ ժամանակ Արսենի Սագալչիկը նշանակվել է թատրոնի գլխավոր ռեժիսոր, ով էլ ղեկավարել է պաշտոնը մինչև իր մահը՝ 2015 թվականը։
Արտաքին հղումներ
Կատեգորիա:Ռուսաստանի թատրոններ
Տեն լը Մուտիե
Տեն լը Մուտիե (Thin-le-Moutier), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 572 մարդ, բնակչության խտությունը` 14.40 մարդ/կմ²։ Բնակավայրը զբաղեցնում է 39.72 կմ² տարածք։
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 17 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 353 աշխատունակ (15-64 տարեկան) բնակիչ, որոնցից ակտիվ էին 276-ը, իսկ ոչ ակտիվները` 77։ Ակտիվության ցուցանիշը կազմում է 78,2 %։ 276 աշխատունակ մարդկանցից աշխատել է 255 անձ (140 տղամարդ և 115 կին)։ Գործազուրկ են եղել 21 անձ (11 տղամարդ և 10 կին)։ 77 անաշխատունակներից 18-ը եղել են աշակերտներ կամ ուսանողներ, 36-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Զնամենսկի շրջան
Զնամենսկի շրջան (Знаменский район), մունիցիպալ շրջան Ռուսաստանի Օրյոլի մարզում։
Ստեղծվել է 1929 թվականին։ Վարչական կենտրոնը՝ Զնամենսկոե ։
Աշխարհագրություն
Շրջանի տարածքի մակերեսը կազմում է 817,1 կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Պուրսանգա
Պուրսանգա (Пурсанга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Գորոդիշնա գետի աջ ափին՝ 41 կմ հեռավորության վրա։ Գետի երկարությունը 55 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տվեր (կինոթատրոն)
Տվեր, Տվեր քաղաքի կինոթատրոն և ժամանցային մշակութային կենտրոն, հիմնադրվել է 2003 թվականի սկզբին։ Լավագույն կինոթատրոն կոչման համար քաղաքային մակարդակով մրցակցում է «Զվեզդա» կինոթատրոնի հետ։ Քաղաքի ամենահին դահլիճներից մեկն է, պարբերաբար անցկացվում են քաղաքային կինոփառատոներ։
Ընդհանուր տեղեկություն
Շենքը, ուր տեղակայված է թատրոնը, կառուցված է դասական ոճով, այն գտնվում է Պրոլետարի մարզի տարածքում։ Կինոթատրոնի հասցեն է Լենինի պողոտա, տուն № 10: Կինոթատրոնում կա մեկ կինոդահլիճ, որն ունի 209 տեղ, ըստ հանդիսատեսների կարծիքների այն քաղաքում համարվում է լավագույնը, հարմարավետության առումով համեմատելի է «Զվեզդա» կինոթատրոնի հետ ։ Այս երկու կինոթատրոններում են անցկացվել մի շարք ֆիլմերի պրեմիերաներ, ինչպիսիք են՝ «Տարաս Բուլբա» , Հարրի Փոթերը և Մահվան պարգևները։ Մաս 2 ։ Ամսական միջին ընդունելությունը կազմում է 12 000 մարդ։
Կինոթատրոնի էկրանի անկյունագիծը կազմում է 10,5 մետր, ինչը համարվում է ամենամեծը քաղաքում։ Դահլիճի հագեցած է Dolby Digital Surround EX սարքավորումներով։ Բացի կինոթատրոնի դահլիճից շենքում կան այլ ենթակառուցվածքներ՝ սրճարան, գիշերային ակումբ, բիլիարդի սրահ և խաղային կենտրոն։
Կինոթատրոնը բազմիցս օգտագործվել է փառատոների անցկացման համար, կինոյի հետ կապված՝
Ներկա ժամանակում կինոթատրոնը փակ է, նրա փոխարեն գտնվում է «Դիքսի» խանութը։
Ծանոթագրություններ
Կատեգորիա:Ռուսաստանի թատրոններ
Նուռ (հուշակոթող, Ուդինե)
«Նուռ», հուշակոթող Իտալիայի Ուդինե քաղաքի «Արմենիա» այգում։
Պատմություն
Ըստ քանդակագործի նռան վրայից դուրս թափված 5 հատիկները խորհրդանշում են 5 մայրցամաքները, որտեղ հանգրվանել է հայ ժողովուրդը։
Բարունակ Աճեմյան
Բարունակ Աճեմյան, հայ բժիշկ։
Կենսագրություն
Բարունակ Աճեմյանը ծնվել է 1875 թվականին Բրուսա քաղաքում։ 1896 թվականին ավարտել է Կոստանդնուպոլսի Օսմանյան դեղագործական վարժարանը, Բրուսայի Սեթ բաշը թաղամասում բացել սեփական դեղատուն։ Բանդրմա քաղաքում ևս դեղագործ է աշխատել։ 1914 թվականին Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել։ 1915 թվականի օգոստոսի 29-ին, 45 տարեկանում, կախաղան է բարձրացվել Բանդրմայում։
Բրեմենյան Ռոլանդ
Բրեմենյան Ռոլանդ, Ռոլանդի արձան, որը կանգնած է Բրեմենի շուկայի հրապարակում, քաղաքի խորհդանիշներից մեկն է։ Ըստ լեգենդի՝ քաղաքն իր անկախությունը կպահպանի այնքան ժամանակ, որքան կանգնած կլինի իրեն պահպանող Ռոլանդը։ Բրեմենյան Ռոլանդը և Բրեմենի ռատուշան 2004 թվականից ներառված են ՅՈՒՆԵՍԿՕ-ի Համաշխարհային ժառանգության ցանկում։
Նկարագրություն
Բրեմենյան Ռոլանդի արձանը գտնվում է Բրեմենի ռատուշայի և Շյուտտիգի միջև։ Ռոլանդի հայացքն ուղղված է դեպի Բրեմենի տաճարը։ Արձանի բարձրությունը 5.47 մ է և տեղադված է 60 սմ բարձրության պատվանդանի վրա։ Ռոլանդի արձանը հենված է գոթական նախշազարդ բուդախինով թագադրված սյանը։ Արձանի բարձրությունը կիվորիով հասնում է 10.21 մետր բարձրության։ Ռոլանդի արձանը համարվում է գերմանական միջնադարի առանձին կանգնած քանդակներից ամենախոշորը։ Ծնկների միջև հեռավորությունը կազմում է ուղիղ մեկ «բրեմենյան արմունկ»` 55.372 սանտիմետր։
Նշանակություն
Ռոլանդը հանդիսանում է երգերի և «Երգ Ռոլանդի» մասին էպոսի հայտնի զորավարը և Կառլոս Մեծի ենթադրյալ զարմիկը։ Ռոլանդը կանգնած է շուկայում, որպես կայսեր ներկայացուցիչ, նա հայտարարություններ է անում և ապահովում է շուկային քաղաքի կողմից շնորհված իրավունքները և ազատությունը ։ Այդ ամենը գրված է վահանի վրա։
Ռոլանդին բնութագրող հատկանիշներն են սաղավարտն ու սանրվածքը, ըստ որի Ռոլանդը ասպետական կենցաղից դուրս բնութագրվում է որպես ազատ մարդ։ Բարձրացված սուրը այստեղ ավելի շուտ քաղաքային արդարադատության խորհրդանիշ է, քան ասպետին բնորոշող հատկանիշ,  քանի որ նրա գոտու վրա չկա պատյանը։ Կայսրության երկգլխանի արծիվով վահանը այնքան երկար պայքարող բրեմենցիների պահանջի դրսևորումն է կայսրության ազատության համար։ Իսկ Ռոլանդի ոտքերի տակի փոքր դեմքը, ըստ հետազոտությունների, քաղաքին ենթարկված Ֆրիզի գլուխ է։ Հաշմանդամը ծնկաչոք սողոսկել է 1032 թվականին Բյուրգերվայդե կոչվող տարածաշրջանից, որը Բրեմենի կոմսուհի Էմմա ֆոն Լեսումը նվիրել է քաղաքին (ներկայիս Բրեմենյան շուկայի տարածք)։
Ըստ ավանդույթի քաղաքի հյուրերը, ովքեր ուզում կրկին այցելել քաղաք, պետք է ձեռքը քսեն Ռոլանդի ծնկներին։
Պատմություն
Բրեմենում հայտնված Ռոլանդի առաջին փայտե արձանը 1366 թվականի մայիսի 28-ի լույս 29-ի գիշերը այրվել է Բրաունշվայգի և Լյունեբուրգի արքեպիսկոպոս Ալբերտ II-ի զինվորների կողմից։ 1404 թվականին քաղաքում տեղադրվել է նոր քարե Ռոլանդը։ 1822 թվականին ռատուշայում հայտնաբերվել են հաշվապահական գրքեր, որոնց համաձայն Ռոլանդի արձանի քարտաշներ Կլաուս Ցելլեիհերին և Յակոբ Օլդեին վճարվել է 170 բրեմենյան մարկ։ Բրեմենցիները փոխում են կայսերական հրովարտակը, ըստ որի թույլատրվում էր Ռոլանդին կայսեական զինանշանով զարդարել։ Այսպիսով Ռոլանդի վահանի վրա հայտնվում է երկու գլխանի արծիվ և բացատրական գրություն այն մասին, որ Ռոլանդը հռչակել է Բրեմենը որպես կայսերական քաղաք։
Born to Die (երգ)
«Born to Die», ամերիկացի Լանա Դել Ռեյի երգը, թողարկվել է 2011 թվականի դեկտեմբերի 30-ին «Interscope Records» լեյբլով (երգը համանուն ալբոմի երկրորդ սինգլն է)։ Երգը բալլադի տեսքով է, որը պատմում է հարաբերությունների մասին։ Քննադատներն ասել են, որ երգի հիմնական թերությունն այն է, որ նմանությունը շատ է նախորդ սինգլին։ Սինգլը լավագույն գնահատականների արժանացել է դանիական և բրիտանական հիթ-շքերթներում՝ զբաղեցնելով յոթերորդ և իններորդ հորիզոնականները։
Բրեմենյան Ռոլանդ
Պատմություն
Ի սկզբանե Ռոլանդի գունավոր քանդակը սարքված է եղել էլմյան կրաքարից, իսկ հենասյունը` ավազաքարից։ XVIII դարում արձանը սկսցին մոխրագույն ներկել, իսկ ավելի ուշ դադարեցին ընդհանրապես ներկել։ Նապոլեոնը ցանկացել է արձանը տեղափոխել Լուվր, սակայն բրեմենցիներին հաջողվել է նրան համոզել, ասելով՝ իբր Ռոլոնդը գեղարվեստական արժեք չունի, և այդպիսով, քաղաքի խորհրդանիշը մնացել է իր տեղում։
Արձանը մի քանի անգամ ռեստավրացիայի է ենթարկվել։ 1939 թվականին անվտանգության նկատառումներից ելնելով նորից է ապամոնտաժվել։ Պատերազմի տարիներին Ռոլանդին թաքցրել են ականներից։ 1983 թվականին վերակագնվել է մինչև 1939 թվականը եղած արձանը, իսկ Ռոլանդի գլուխը փոխվել է (բնօրինակը գտնվում է Ֆոկկեի թանգարանում)։ Հին բրեմենյան ավանդույթի համաձայն ծախսն իրենց վրա են վերցրել անհատ անձիք։ 1989 թվականին՝ վերջին ռեաստավրացիայի ժամանակ արձանի ներսում հայտնաբերում են քարոզչական բովանդակությամբ մի ձայնագրություն, որը 1938 թվականին այնտեղ էին թաքցրել նացիստները.
Born to Die (երգ)
Երգի տեսահոլովակը նկարահանել է ֆրանսիացի ռեժիսոր Յոանն Լեմուան։ «UK Music Video Awards»-ում երգը ստացել է «Լավագույն փոփ տեսահոլովակ» մրցանակը։
Բրեմենյան Ռոլանդ
Պատմություն
1813 թվականից մինչև 1863 թվականները բրեմենցիները նոյեմբերի 5-ին տոնում էին «Վերագտնված ազատության օրը» և այդ օրը դարձրեցին իրենց «Ազատության արձանի» ծննդյան օրը։ Դրանով հիշատակվում է նապոլեոնյան Ֆրանսիայից բազմամյա օկուպացիայի ավարտը և Ազատագրական պատերազմները Ֆրիդրիխ Կառլոս ֆոն Թեթթենբորնի կողմից 1813 թվականի նոյեմբերին :Նախկինում պարուհիները ծաղիկներ էին դնում արձանի առջև:Հիմա էլ պահպանվում է այդ ավանդույթը, ամեն տարի, նոյեմբերի 5-ին, Ռոլանդը ծաղիկներով ու  ՅՈՒՆԵՍԿՕ-ի դրոշով է զարդարվում ։
Born to Die (երգ)
Ստեղծում
«Born to Die» երգի բառերը գրել են Լանա Դել Ռեյը և Ջասթին Պարկերը, պրոդյուսերը Էմիլ Հեյնին է։ Տեսահոլովակի մի կադրում Լանան նստած է գահին, որի երկու կողմերում վագրեր են։ Տեսարանը նկարահանվել է Ֆրանսիայի Ֆոնտենբելո պալատում։
Բրեմենյան Ռոլանդ
Հետաքրքիր փաստեր
Բրեմենյան Ռոլանդի 1,50 մետր բարձրությամբ փայտե կրկնօրինակը տեղակայվել է նյույորքյան Բրուքլինի լյութերական Սիոնական եկեղեցու թեմում։ 1890 թվականին Բրեմեն քաղաքը նվիրել է այն Նյու Յորքում երկրորդ հայրենիքը գտած բրեմենցիներին։
Born to Die (երգ)
Սկավառակ
«Born to Die» «Born to Die» (Woodkid & the Shoes Remix)
Ծանոթագրություններ
Կատեգորիա:Երգեր այբբենական կարգով Կատեգորիա:2011 երգեր Կատեգորիա:2011 սինգլներ Կատեգորիա:Լանա Դել Ռեյի երգեր
Բրեմենյան Ռոլանդ
Արտաքին հղումներ
Կատեգորիա:Համաշխարհային ժառանգություն Գերմանիայում Կատեգորիա:Գերմանիայի հուշարձաններ Կատեգորիա:Քարե քանդակներ Կատեգորիա:15-րդ դարի կոթողներ Կատեգորիա:Գերմանիայի շենքեր և կառույցներ
Գառնասար
Գառնասար, Ադյաման, լեռնագագաթ Հայաստանի Արագածոտնի և Շիրակի մարզերի սահմանագլխին Արագած լեռնազանգվածի արևմտյան փեշերին, Գառնահովիտ գյուղից 1 կմ հյուսիս, Սառնաղբյուր գյուղից արևելք։ Բարձրությունը 2295 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արագածոտնի մարզի լեռներ Կատեգորիա:Շիրակի մարզի լեռներ
Մատնաչափիկը (մուլտֆիլմ, 1964)
«Մատնաչափիկը» (Дюймовочка), խորհրդային նկարված մուլտֆիլմ։ Թողարկվել է 1964 թվականին Լեոնիդ Ամալրիկի կողմից Հանս Քրիստիան Անդերսենի հեքիաթի հիման վրա ։
Սյուժե
Աշխարհում ապրում էր մի կին, որը երեխա չուներ։ Որոշում է գնալ կախարդուհու մոտ։ Վերջինս բարի էր ու կնոջը տալիս է գարու սերմնահատիկ, որից աճում է գեղեցիկ ծաղիկ։ Երբ կոկոնը բացվում է, այնտեղ երևում է մի շատ փոքրիկ աղջիկ, որն ուներ մեկ դյույմից (մատնաչափից) էլ պակաս հասակ։ Այդ պատճառով էլ նրան անվանում են Մատնաչափիկ։
Մատնաչափիկը շատ բարեհամբույր էր ու սիրալիր։ Նա ապրում էր մոր արդուզարդի սեղանիկի վրա և քնում ընկույզի կեղևից պատրաստած մահճակալի վրա։ Մի անգամ Մատնաչափիկին տեսնում է ճահճային Դոդոշն ու որոշում, որ նա հիանալի կին կլինի իր որդու համար։ Գիշերը Դոդոշը գողանում է քնած Մատնաչափիկին ու տանում իր որդու մոտ։ Նրանք աղջկան տեղավորում են ջրաշուշանի տերևի վրա։
Բայց աղջիկը չի ցանկանում ամուսնանալ Դոդոշի որդու հետ։ Նա դառնորեն լալիս է, և նրան օգնության են գալիս Ձկները։ Վերջիններս օգնության են կանչում մենակյաց Խեցգետնին, որն էլ իր չանչերով կտրում է տերևի կոթունը, Թիթեռները բռնում են Մատնաչափիկի գոտուց, և տերևը լողում է ջրի վրայով։ Դոդոշներն սկսում են հետապնդել նրան։ Գոտին անսպասելի կտրվում է, Դոդոշները գրեթե հասնում են աղջկան, բայց այդ պահին Մայիսյան բզեզը նրան թռցնում է վեր։ Նա Մատնաչափիկին տանում է այն ծառի վրա, որտեղ իր բնակարնն էր ու առաջարկում դառնալ իր կինը։ Մատնաչափիկին դուր է գալիս Մայիսյան բզեզի առաջարկությունը, բայց խնդիրն այն էր, որ ինքը դուր չէր գալիս Բզեզի ընկերներին, և վերջինս անմիջապես հրաժարվում է աղջկանից։
Խեղճ Մատնաչափիկը անտառում մնում է մենակ։ Այդպես ապրում է ամբողջ ամառ, իսկ խոր աշնանը սառչող Մատնաչափիկին հայտնաբերում է Դաշտային մուկը և ապաստան տալիս իր բնում։ Մուկը որոշում է աղջկան երջանկացնել՝ նրան կնության տալով իր հարուստ հարևան Խլուրդին։ Խլուրդը բավականին հարուստ էր ու ժլատ։ Նրան դուր էր գալիս, որ Մատնաչափիկը շատ քիչ է ուտում, և համաձայնվում է ամուսնանալ։ Աղջիկը չէր ցանկանում ամուսնանալ Խլուրդի հետ ու ապրել գետնի տակ։ Նա խնդրում է բարձրանալ վեր, որպեսզի հրաժեշտ տա արևին և այնտեղ անսպասելի հանդիպում է Ծիծեռնակին, որին մի ժամանակ փրկել էր մահանալուց ու բուժել։
Ծիծեռնակը Մատնաչափիկին տանում է տաք երկրներ։ Այնտեղ աղջիկը հանդիպում է էլֆերին, իսկ էլֆ արքայազնը նրան առաջարկում է իր սիրտը։
Թողարկում տեսաերիզով
Սկզբում՝ 1980-ական թվականներին մուլտֆիլմը «Видеопрограмма Госкино СССР» վիդեոընկերության կողմից թողարկվել է VHS-ով Հանս Քրիստիան Անդերսենի մուլտֆիլմ-հեքիաթների հավաքածուում՝ SECAM համակարգում։ Ռուսաստանում 1990-ական թվականների սկզբին թողարկվել է VHS տեսաերիզով «Крупный план» կինոմիության կողմից, 1995-1999 թվականներին՝ «ВидеоМир» ընկերության հետ միասին մուլտֆիլմերի № 3 «Հ. Ք. Անդերսենի և Գրիմ եղբայրների հեքիաթները» հավաքածուում։ 1990-ական թվականների սկզբին Studio PRO Video և «Союз Видео» ընկերությունները թողարկել են VHS-ով մուլտֆիլմերի հավաքածուում։ Արտադրվել է արտոնագրով, Hi-Fi Stereo ձայնով և PAL համակարգում։
1990-2000-ական թվականների կեսերին «Крупный план» ընկերության կողմից միավորած «Հ. Ք. Անդերսենի և Գրիմ եղբայրների հեքիաթները» մուլտֆիլմերի հավաքածուն Video CD խտասկավառակով թողարկվել է «Lizard» ընկերության կողմից։
2000-ական թվականների սկզբին մուլտֆիլմը «Крупный план» և «Союз Видео» ընկերությունների կողմից վերականգնվել է և թողարկվել DVD տարբերակով Հանս Քրիստիան Անդերսենի մուլտֆիլմ-հեքիաթների հավաքածուում և Dolby Digital (Dolby Mono 1.0, позже 2.0) ձայնով։ DVD-ով թողարկվել է նաև «Սիրված մուլտֆիլմերի ոսկե հավաքածու» արտադրանքներից մեկով։
Գրականություն
(նկարազարդումները՝ ըստ մուլտֆիլմի)
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1964 մուլտֆիլմեր Կատեգորիա:Լեոնիդ Ամալրիկի մուլտֆիլմեր Կատեգորիա:Նիկոլայ Էրդմանի մուլտֆիլմեր
Բելմոնտի (Բաիա)
Բելմոնտի (Belmonte), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս-Իտաբունա գավառի կազմի մեջ։ Բնակչությունը կազմում է 18 546 մարդ՝ 2006 թվականի տվյալներով։ Գրավում է 2 009,896 կմ2 տարածք։ Բնակչության խտությունը՝ 9,2 մարդ/կմ²։ Համայնքի տոնը նվում է մայիսի 23-ին։
Պատմություն
Համայնքը հիմնադրվել է՝ 1891 թվականի մայիսի 23-ին։
Աշխարհագրություն
Կլիման տեղանքում՝ արևադարձային է։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ժոստովյան նախշազարդ
Ժոստովյան նախշազարդ, ռուսական ազգային ժողովրդական արհեստ կռած մետաղական (թիթեղ) Սկուտեղների նկարազարդում, սկիզբ է առել 1825 թվականից Մոսկվայի մարզի Միտիշչենսկի շրջանի Ժոստովո գյուղում։
Ժոստովյան նախշազարդի հիմնական մոտիվը ծաղկեփունջն է։
Ժոստովյան նախշազարդի առանձնահատկությունները
Կատեգորիա:Ռուսաստան Կատեգորիա:Ռուսական հայտնագործություններ
Լիվնիի շրջան
Ստեղծվել է 1928 թվականին։ Վարչական կենտրոնը՝ Լիվնի ։
Աշխարհագրություն
Շրջանի տարածքի մակերեսը կազմում է 1806,3 կմ²։
Բնակչություն
2010 թվականի մարդահամարի արդյունքներով շրջանում բնակվում էր 33070 մարդ։ Բնակչության խտությունը կազմում էր 18,31 մարդ/կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Գոլկոնդա (կտավ, Մագրիտ)
«Գոլկոնդա» (Golconde), բելգիացի նշանավոր սյուրռեալիստ նկարիչ Ռենե Մագրիտի նկարներից։ Կտավը հեղինակը վրձնել է 1953 թվականին։
Նկարագիր
Նկարում պատկերված են անձրևող տղամարդիկ։ Նրանք գրեթե միանման են, բոլորը սև վերարկու են հագել և կատելոկ կոշտ գլխարկներ դրել։ Թվում է, թե նրանք անձրևի կաթիլների նման թափվում են երկինքից, կամ հելիումով լի փուչիկների նման բարձրանում վեր, կամ էլ ուղղակի երկնքում անշարժ կանգնած են։ Հետևում երևում են կարմիր կտուրներով շինություններ և հիմնականում անամպ երկինք, ինչն էլ ապացուցում է այն փաստը, որ տղամարդիկ անձրևի նման չեն թափվում։
Մագրիտը հենց այսպիսի արվարձանային միջավայրում էր ապրում և նույն ոճով էր հագնվում։ Կատելոկ գլխարկը նրա նկարների մեծ մասին բնորոշ առարկաներից է։ Այն պատկերված է շատ նկարներում, ինչպես օրինակ`«Մարդու զավակում»։
Մեկնաբանություն
Նկարը կարելի է մի քանի կերպ մեկնաբանել։ Հնարավոր է, որ Մագրիտը ցանկացել է ցույց տալ անհատին ամբոխից բաժանող սահմանը։ Չնայած որ այս մարդիկ նույն կերպ են հագնված և այն տպավորությունն է, թե նույն մարդն է պատկերված, ավելի մանրամասն ուսումնասիրելիս հնարավոր է տարբերակիչ հատկանիշներ գտնել։
Գոլկոնդան Հնդկաստանի Տելիգանա նահանգի ավերված մայրաքաղաքն է։ Այն 14-րդ դարի կեսերից մինչև 17-րդ դարի վերջերը հայտնի էր որպես ադամանդի արդյունաբերության կարևորագույն կենտրոն։ Օքսֆորդի անգլերեն բառարանում «գոլկոնդա» բառը հարստության հանքավայր բացատրությունն ունի։
Կա վարկած, որ նկարի աջ մասում գտնվող ծխնելույզի մոտ պատկերված տղամարդը Մագրիտի սիրելի ընկեր բանաստեղծ Լուի Սկուտեներն է։ Հենց նա էլ առաջարկել է նկարի այդպիսի անվանումը։
Արտաքին հղումներ
Կատեգորիա:Նկարներ այբբենական կարգով Կատեգորիա:Ռենե Մագրիտի նկարներ Կատեգորիա:Սյուրռեալիզմ Կատեգորիա:Մոդեռնիզմ Կատեգորիա:1953 նկարներ
Էքսմուր
Բնության բնորոշ մարզ
Էքսմուրը կրում է Անգլիայի բնության բնորոշ մարզի տիտղոսը (ԲԲՄ № 145):
ԲԲՄ-ն Անգլիայի բնական տարածքների ստորաբաժանումն է, որը հիմնված է այնպիսի գործոնների համակցությունների վրա, ինչպիսիք են բնական լանդշաֆտը, բուսական և կենդանական աշխարհի բազմազանությունը և տնտեսական գործունեությունը։ Այն իրականացվում է «Natural England» ոչ գերատեսչական, հասարակական կազմակերպության կողմից, որը Մեծ Բրիտանիայի կառավարության խորհրդատուն է Անգլիայի շրջակա միջավայրի պաշտպանության հարցերով։ Անգլիայում ընդհանուր կա նմանատիպ 159 մարզ։
Էքսմուրի հարևան ԲԲՄ-ներն են՝ Քուլմի շերտերը՝ հարավ-արևմուտքում, Դևոնի կարմրահողերը՝ հարավում, Թոնթոնի հովիտը և Քվանթոնի բլուրները՝ արևելքում  ։
Էքսմուրի ազգային պարկ
Էքսմուրը ազգային պարկ դարձավ 1954 թվականին՝ 1949 թվականի օրենքի համաձայն ։ Ազգային պարկի տարածքը լեռնային է, որտեղ գտնվում են մի քանի հեռավոր մեծ ու փոքր գյուղեր։ Դրանցից առավել խոշորներն են՝ Փորլոքը, Դալվերթոնը, Լինթոնը և Լինմաութը, որտեղ ապրում է ազգային պարկի բնակչության 40 տոկոսը։ Լինթոնն ու Լինմաութը միավորված են նույն համայնքում և իրար կապված են ֆունիկուլյորով։
Նախկինում Էքսմուրը եղել է թագավորական անտառ և որսորդական հանդ, որը վաճառվեց 1818 թվականին։ Էքսմուրի որոշ տեղամասեր՝ իրենց ֆլորայի և ֆաունայի շնորհիվ, դարձան գիտական հատուկ նշանակության վայրեր։ 1993 թվականին Էքսմուրի տարածքը հռչակվեց էկոլոգիապես խոցելի գոտի։
Երկրաբանություն
Էքսմուրը երկրաբանական առումով կազմված է նստվածքային ապարներից՝ ավազաքար, թերթաքար, կրաքար, ալևրիտ։ Այս հանքաքարերը հիմնականում ձևավորվել են դևոնյան և քարածխային ժամանակաշրջաններում։ Այստեղ են անցկացվել դևոնյան ապարների առաջին հետազոտությունները։ Քանի որ այս տարածաշրջանը չի ենթարկվել սառցապատման, լանդշաֆտը բավականին հին է ։ Հանդիպում են երկաթի և քվարցի հանքաքարերի մերկացումներ ։ Գլենթորնում գտնվում են Հենգմենյան շրջանի ավազաքարային տարածումներ։ Հենգմենյան ավազաքարերը հյուսիսային Դևոնի և Սոմերսեթի միջինդևոնյան շրջանի կտրվածքների ապացույցն են ։ Ոչ սովորական քաղցրահամ ջրերի շերտերն այս ապարներում ձևավորվել են անապատային կլիմայի պայմաններում ։ Ավելի ներքև տեղակայված ապարներն ունեն փխրուն և թթվային կազմություն ։ Էքսմուրի ամենաբարձր գագաթը 519 մետր բարձրություն ունեցող Դանքեր Հիլլն է, որը նաև Սամերսեթի ամենաբարձր գագաթն է ։
Ափամերձ գոտի
Էքսմուրում կա 55 կիլոմետր ափամերձ գոտի, որտեղ գտնվում են Անգլիայի ամենաբարձր ափամերձ ժայռերը։ Սրանց բարձրությունը հասնում է մինչև 314 մետրի (Կալբոունում)։ Այնուամենայնիվ բլուրների ափամերձ շղթայի գագաթները գտնվում են ծովից 1,6 կիլոմետր հեռավորության վրա։ Եթե ժայռ համարենք 60° թեքություն ունեցող բլուրները, ուրեմն Բրիտանիայի ամենաբարձր ժայռը Կում Մարտինի մոտ գտնվող Հենգմենն է, որն ունի 318 մետր բարձրություն և ավելի քան 25 մետր զառիթափ հատված ։ Սրա մոտ է գտնվում նաև 250 մետր բարձրություն ունեցող Լիթլ Հենգմենը, որը տեղակայված է Էքսմուրի սահմանին։
Էքսմուրի անտառները որոշ տեղերում տարածվում են մինչև ափ, հատկապաես Պրոլոկի և «The Foreland»-ի միջև, այստեղ է գտնվում Անգլիայի և Ուելսի ափամերձ անտառների ամենամեծ հատվածը ։ Էքսմուրի ափամերձ գոտու ամայի հատվածներն այնտեղ աճող բուսատեսակների բազմազանության շնորհիվ, ունեն գիտական հատուկ նշանակության կարգավիճակ ։
1991 թվականին Էքսմուրն իր տպավորիչ ջրվեժների, ժայռերի և Էքսմուրի քարքարոտ ափամերձ գոտու հրվանդանների համար ստացավ հսկվող ափամերձ գոտու կարգավիճակ ։ Տեղի կլիֆֆներում է գտնվում Մեծ Բրիտանիայի ամենաերկար և կտրված միջաթմբերից մեկը ։ 1014 կիլոմետր երկարություն ունեցող «South West Coast Path»-ը Անգլիայի ամենաերկար ազգային արահետն է։ Այն սկսվում է Մայնհեդից և շարունակվում է ափամերձ գոտու ամբողջ երկայնքով։ Լինմաութի, Փորլոք Ուեյրի և Կում Մարտինի մոտ կան ոչ մեծ նավահանգիստներ։ Երկրում դրանք ծայրահեղ անհրաժեշտ էին ափագոտու առևտրի համար, բայց XXI-րդ դարում այնտեղ գերազանցապես կայանում էին մասնավոր, ոչ կոմերցիոն զբոսանավեր և ձկնորսական նավեր զվարճանքների համար ։
Լինթոնի մոտի քարերի հովիտը՝ խորը չոր հովիտ է, որը տարածվում է ափին զուգահեռ։ Հովտի բարձր կետերում՝ ծովափի կողմից, գտնվում են բազմաթիվ խոշոր քարեր։ Հովիտը Սեկտոնզ Բարրոուզ ( Sexton's Burrows) թերակղզու հետ ձևավորում է Ուոթերմաութ ( Watermouth) ծոցի բնական ջրբաժան ։
Գետեր
Բարձունքներում գտնվում են բազմաթիվ գետերի և առվակների ջրհավաք ավազաններ։ Էքսմուրի անվանական գետերի գումարային երկարությունը կազմում է 483 կիլոմետր ։ Էքս գետի (որի անունով անվանակոչվել է Էքսմուրը) ակունքը գտնվում է Սիմոնսբատ գյուղում, Բրիտանական ծոցի մոտ, իսկ հենց գետը գրեթե ուղիղ հոսում է դեպի հարավ, դրա համար գետի հունի մեծ մասը գտնվում է Դևոնում։ Էքսը Դևոնի հարավային ափում թափվում է Լա Մանշ նեղուց։ Պատմականորեն գետի ամենացածր կետը գտնվում էր Էքսետեր քաղաքում, սակայն Մ5 մայրուղու կառուցման համար, քաղաքից 3 կիլոմետր հեռավորության վրա, կառուցվել է ուղեկամուրջ և հիմա գետի ամենացածր կետը գտնվում է այդտեղ։ Գետն ունի մի քանի վտակներ, որոնք հոսում են դեպի Էքսմուր։ Բարլ գետը հոսում է Էքսմուրի հյուսիսից դեպի Էքս և թափվում է այնեղ Էքզեբրիջի ( Exebridge) մոտ։ Բարլ գետն իր հովիտի հետ հանդիսանում են գիտական հատուկ նշանակության տարածքներ։ Մյուս վտակը՝ Հադդեոն, սկիզբ է առնում Ուիմբլբոլ ( Wimbleball) լճից։
Մնացած գետերի մեծ մասը հոսում է հյուսիս՝ դեպի Բրիտանական ծոց ։ Էքսմուրի արևմտյան սահմաններով ձգվող Հեդդոնը և Իստ Լին, Վեստ Լին գետերը հանդիպում են Լինմաութի մոտ։ Հո Օուկ Ուոթերը ( Hoar Oak Water) Իստ Լինի ճահճացած վտակն է, որը թափվում է Իստ Լին Ուոթերսմիթի ( Watersmeet) մոտ ։ Հորներ ( Horner) գետը սկիզբ է առնում Լակոմբայի մոտ և թափվում է Պորլոկի ծոց։ Հյուսիս հոսող գետերից բացառություն են կազմում Թո և Մոուլ ( Mole) վտակները։
Կլիմա
Ինչպես մնացած Հարավարևմտյան Անգլիան, այնպես էլ Էքսմուրը գտնվում է հավասարակշռված կլիմայական պայմաններ ունեցող գոտում։ Այստեղի կլիման ավելի մեղմ և ավելի խոնավ է քան մնացած շրջաններում։ Սիմոնսբատում միջին տարեկան ջերմաստիճանը 8,3 °C է։ Սեզոնային և օրական արժեքները տատանվում են, բայց ծովի մեղմացուցիչ ազդեցության շնորհիվ ջերմաստիճանային տատանումներն այստեղ ամենափոքրերից են ամբողջ Մեծ Բրիտանիայում։ Ամնենացուրտ ամիսը հունվարն է, որի միջին ամսական ջերմաստիճանը 1-2 °C է։ Ամենաշոգ ամիսներն են հուլիսն ու օգոստոսը, երբ միջին օրական ջերմաստիճանը հասնում է 21 °С-ի։ Սովորաբար Էքսմուրն ամենից քիչ արևային լույս է ստանում դեկտեմբերին, իսկ ամենից շատը հունիսին։ Էքսմուրն ինչպես մնացած հարավ-արևմուտքը, հատկապես ամռանը, ենթարկվում է Ազորյան կղզիներից եկող ցիկլոնի ազդեցությանը։
Երկրի վրա՝ հատկապես բլուրների մոտ, ձևավորվում են կույտավոր ամպեր, որոնք փակում են պարկը արևի լույսից։ Արևաթայլի միջին տարեկան ժամերի քանակը կազմում է 1600 ժամ։ Սովորաբար մթնոլորտային տեղումներ են թափվում՝ Ատլանտյան օվկիանոսի վրա ցածր ճնշման մարզերի ձևավորման և կոնվեկցիայի հետևանքով։
1952 թվականի օգոստոսի 16-ին Չեյնզ սարահարթի վրա 24 ժամվա ընթացքում թափվել է 225 մմ անձրև։ Տեղատարափ անձրևներին հաջորդած շատ խոնավ ամառը Լինմութի ջրհեղեղի պատճառը դարձավ, որը խլեց 34 մարդու կյանք և մեծ վնաս հասցրեց քաղաքին.
Ձյան շերտը հաստատուն չէ, այն տատանվում է 6 օրից (ափամերձ գոտում) մինչև 23 օր (բարձրալեռնային գոտիներում)։ Քամիներն առավել ուժեղ են նոյեմբերից մարտ ամիսներին, իսկ հունիսից օգոստոս քամիների ուժը նվազագույնն է։ Օդային զանգվածների ուղությունը հիմնականում հարավարևելյան է ։
Էքսմուրում գործում է երկու օդերևութաբանական կայան՝ Լիսքմբը և Նեթլքոմբը ( Liscombe, Nettlecombe) :
Պատմություն
Մարդիկ ապրել են Էքսմուրի տարածքում, ծայրահեղ դեպքում, մեզոլիթի ժամանակաշրջանից։ Նեոլիթի ժամանակաշրջանում տեղի բնակիչները սկսեցին զբաղվել նստակյաց հողագործությամբ և անասնապահությամբ՝ դադարելով զբաղվել որսորդությամբ և հավաքչությամբ ։ Հավանաբար՝ մետաղի մշակումը, էքսմուրցիները սկսել են ուշ նեոլիթում։ Մետաղյա գործիքների, զենքի, բեռնարկղերի և զարդերի պատրաստումը շարունակվեց բրոնզի և երկաթի դարաշրջաններում ։
Պարակոմբայում գտնված հողագործական օղակի տարիքը ենթադրվում է մոտավորապես 5000-4000 տարի, իսկ «կովի ամրոցը» ( Cow Castle), որը գտնվում է Ուայթ Ուոթերի Բարլ թափվելու մասում, համարվում է երկաթի դարաշրջանի նավահանգիստ՝ կառուցված կոնաձև բլրի վրա ։ Թարր-սթեփս հնագույն կամուրջները, որոնք կառուցվել են Բարլ գետի վրա մեր թվարկությունից առաջ 1000-ական թվականներին, գտնվում են Ուիթիփուլից 4 կիլոմետր հարավ-արևելք և 6 կիլոմետր հյուսիս-արևմուտք Դալբերթոնից։ Քարերից յուրաքանչյուրը՝ որոնցով կառուցվել են կամուրջները, ունի մինչև 5 տոննա քաշ։ Թարր-սթեփսն իր մշակութային, ճարտարապետական և պատմական կարևորության շնորհիվ ստացել է, որպես ճարտարապետական I-ին աստիճանի կոթող՝ «Անգլիայի ժառանգություն» տիտղոսը ։
Թագավորական անտառի ստեղծում
Սոթենի ձեռագրերի (XIII-րդ դարի վերջ) համաձայն Հենրի II Պլանտագենետ (Henry II Curtmantle, 1133 թ. մարտի 5 - 1189 թ. հուլիսի 6) թագավորը Ուիլյամ Ռոտեմացուն շնորհեց Էքսմուրի ստյուարդի տիտղոս։ «Ստյուարդ» «տեսուչ» և «անտառապետ» տերմիններն ամենայն հավանականությամբ թագավորական անտառի ղեկավարի հոմանիշներն են ։
Տեսուչներ
Փաստաթղթերում առաջինը հանդիպում է Դոդո, Ալմեր և Գոդրիկ ( Dodo, Almer & Godric) տեսուչների անունները։ Նրանք գրանցված էին «Վերջին դատաստանի օրվա գրքում» (1087), որպես «անտառային Ուիդեպոլներ» ( foresters of Widepolla): Վերջինս ծագել է անտառի այդ ժամանակվա գլխավոր քաղաքի՝ Ուիտիպուլի անունից։ Ուիլյամ Դակուսը («The Dane» կամ «Le Denys» բառերի լատինական տարբերակը) տեսուչ է եղել 12-րդ դարում ։ Դենիս ընտանիքն ապրել է Իլչեսթերում և Հյուսիսային Պեթերթոնում։ Ուիլյամ Ռոտեմացին Էքսմուրի ստյուարդ է եղել Հյուսիսային Պեթերթոնում։ Նեկտո Ուոլթերը և Ռոբերտը Էքսմուրի տեսուչներ էին, ովքեր ներկա էին եղել XIII-րդ դարում Ֆորդ աբայությանը պարգևի փոխանցմանը ։ Էլիզաբեթ Լուկարի եղբայր՝ Ուիլյամ Լուկարը, անտառապետ է եղել 1422-1461 թվականներին։ Ուիլյամ դե Բոտրո բարոնը 1435 թվականին՝ Ռիչարդ Պլանտեգենետից, ստացավ Էքսմուրի և Ներոշի ամրոցի ցմահ տեսուչի կոչումը։ Շախմատաին տախտակի պալատի որոշմամբ՝ 1608 թվականին, սեր Հյու Փոլարդը դարձավ գլխավոր անտառապետը ։ Ջեյմս Բաթլերը Էքսմուրի անտառի պահապանն էր 1660-1661 թվականներին ։ Ջեյմս Բուվեն անտառապետ էր XVII-րդ դարում։ Անտառի վերջին տեսուչը եղել է, կամ Ռիչարդ Աքլենդը ( Sir Richard Acland), կամ սըր Թոմաս Դայկ Աքլենդը ( Sir Thomas Dyke Acland), ով այդ պաշտոնին էր մինչև 1818 թվականը։
Բրդի առևտուր
Էքսմուրը Ուիլլիթոնի և Ֆրիմաններզի մասն է եղել ։